el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el el el el el es en en el en el el el el el el el el el en el el el el el en el en el en el en el en el en el en el en el en el en el en el en el en el en el en el el nb el el en el el el el el en el en
Τι ζούμε, τι είδαμε! Η Εθνική ομάδα πόλο των ανδρών ξέρανε για δεύτερη φορά τους Ούγγρους (9-6), κατέκτησε ήδη το πρώτο της μετάλλιο σε Ολυμπιακούς Αγώνες και πάει για το χρυσό την Κυριακή!
Η Ελλάδα… το ‘κανε! Πραγματοποιώντας άλλη μία ΜΥΘΙΚΗ εμφάνιση, η απίστευτη ομάδα του Θοδωρή Βλάχου ξέρανε για δεύτερη φορά τους Ούγγρους στο Τόκιο (9-6), κατέκτησε ήδη το πρώτο της μετάλλιο σε Ολυμπιακούς Αγώνες και πάει για το χρυσό την Κυριακή!
Ένα όνειρο δεκαετιών για την ελληνική ανδρική υδατοσφαίριση γίνεται πραγματικότητα και μένει απλά να δούμε τώρα το χρώμα του μεταλλίου. Αυτό θα είναι το δεύτερο μετάλλιο του ελληνικού πόλο σε Ολυμπιακούς Αγώνες μετά το ασημένιο της Εθνικής γυναικών το 2004 στην Αθήνα.
Μεγάλο παιχνίδι από όλα τα παιδιά και πάλι, κατέθεσαν και την ψυχή τους, παίζοντας ξανά άμυνα για σεμινάριο. Το γεγονός ότι κερδίσαμε τους Ούγγρους για δεύτερη φορά μετά την πρεμιέρα του τουρνουά, επιτρέποντάς τους να μας βάλουν μόνο 6 γκολ σε ημιτελικό Ολυμπιακών Αγώνων, τα λέει όλα!
Πρώτος σκόρερ της αναμέτρησης ο εκπληκτικός Στέλιος Αργυρόπουλος-Κανακάκης με τέσσερα γκολ, κρίσιμα τέρματα από τον Γκιουβέτση, τρεις ασίστ από τον τεράστιο Βλαχόπουλο και το καθοριστικό γκολ για το 7-5, ενώ το 6-5, που έκοψε τον αέρα των Ούγγρων και ενώ είχαν ισοφαρίσει σε 5-5 με την έναρξη του τελευταίου 8αλέπτου, έκανε ο μεγάλος αρχηγός Φουντούλης.
Με τρεις χαμένες ευκαιρίες στον παίκτη παραπάνω ξεκίνησε το παιχνίδι η Εθνική μας, ενώ δύο είχε η Ουγγαρία, με τις δύο ομάδες, πάντως, να ξεκινούν σφιγμένες και έχοντας στον νου τους κυρίως την άμυνα. Προς το φινάλε του πρώτου 8αλέπτου, ωστόσο, η Ελλάδα… πάτησε γκάζι και προηγήθηκε 2-0 με τα γκολ των Αργυρόπουλου-Κανακάκη και Γκιουβέτση, για να μειώσει σε 2-1 ο Βάμος 5” πριν το τέλος.
Στο δεύτερο 8άλεπτο η Ελλάδα συνέχιζε να παίζει τρομερή άμυνα, αλλά δυσκολευόταν στον παίκτη παραπάνω, ενώ δεν μπορούσε να βρει τα μεγάλα περιφερειακά σουτ, όπως έκανε στον προημιτελικό με το Μαυροβούνιο. Τη λύση, όμως, έδωσε και πάλι ο Αργυρόπουλος, ο οποίος εκμεταλλεύτηκε την εκπληκτική ασίστ του Φουντούλη και με φανταστική κίνηση και γυριστό σουτ «έγραψε» το 3-1, αλλά άμεσα ο Ζαλάνκι μείωσε σε 3-2, σκορ το οποίο διατηρήθηκε μέχρι τη λήξη του ημιχρόνου.
Οι Ούγγροι μπήκαν δυνατά στο τρίτο 8άλεπτο και ισοφάρισαν με τον Παστόρ. Έχασαν τεράστια ευκαιρία, δε, προκειμένου να προηγηθούν, καθώς το ψηλοκρεμαστό σουτ του Γιάνσικ κατέληξε στο δοκάρι. Στην αμέσως επόμενη φάση… πήραμε μπρος, με τον Αργυρόπουλο να σκοράρει μετά από ασίστ του Άγγελου Βλαχόπουλου. Ο Μάνχερτζ ισοφάρισε, όμως, σε 4-4, για να έρθει ακόμη ένα δοκάρι από ελληνικής πλευράς (τα… σπάσαμε) από σουτ στην περιφέρεια, που δεν μας ήθελε σήμερα! Αλλά ο Αργυρόπουλος το χαβά του, έβαλε και πάλι μπροστά την Ελλάδα από νέα ασίστ του Βλαχόπουλου, με τον τελευταίο να κάνει ΜΕΓΑΛΟ κλέψιμο με παίκτη λιγότερο αμέσως μετά και την περίοδο να λήγει στο 5-4 υπέρ μας.
Το τελευταίο 8άλεπτο άρχισε με γκολ του Μάνχερτζ στον παραπάνω, είχε έρθει, όμως, η ώρα του αρχηγού… Ο Φουντούλης έκανε το 6-5, ο Βλαχόπουλος πέτυχε το πρώτο του γκολ μετά από τρεις ασίστ για το 7-5 και όλος ο ελληνικός πάγκος σηκώθηκε για να πανηγυρίσει. Οι Ούγγροι μείωσαν με τρομερό γκολ του Βάργκα, αλλά η πρόκριση δεν υπήρχε περίπτωση να χαθεί! Ο Γκιουβέτσης με το δεύτερο γκολ του σε παραπάνω από ασίστ του Καπότση «έγραψε» το 8-6, ο Σκουμπάκης πέτυχε ένα απίθανο γκολ στα ίσα από θέση 2 για το 9-6, 2:18 πριν το τέλος του αγώνα και όλα τελείωσαν! Η Εθνική μας είναι στον τελικό…
Ελλάδα-Ουγγαρία 9-6 (2-1, 1-1, 2-2, 3-2)
Ελλάδα (Θοδωρής Βλάχος): Ζερδεβάς, Γενηδουνιάς, Σκουμπάκης 1, Καπότσης, Φουντούλης 1, Παπαναστασίου, Δερβίσης, Αργυρόπουλος-Κανακάκης 4, Μουρίκης, Κολόμβος, Γκιουβέτσης 2, Βλαχόπουλος 1
Ουγγαρία (Τάμας Μαρτζ): Νάγκι, Ανγκιάλ, Μάνχερτζ 2, Ζάλανκι 1, Βάμος 1, Χοσνιάνσκι, Πάστορ 1, Γιάνσικ, Έρντελι, Βάργκα 1, Μέτσεϊ, Χάραι